POTRJEN

|  |  |  |  |  |  |  |
| --- | --- | --- | --- | --- | --- | --- |
| Številka: | | 35022-6/2021-2550-26/10921-05 | |  | | |
| Datum: | | 26. 4. 2022 | |
| GENERALNI SEKRETARIAT  VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | |
| Zadeva: | | | **Soglasje k pobudi Občine Ankaran za načrtovanje prostorskih ureditev lokalnega pomena v območju Državnega prostorskega načrta za celovito prostorsko ureditev pristanišča za mednarodni promet v Kopru – predlog za obravnavo** | | | | |
| 1. | Predlog sklepov vlade: | | | | | | |
| Na podlagi drugega odstavka 338. člena Zakona o urejanju prostora (Uradni list RS, št. 199/21) v zvezi s tretjim odstavkom 82. člena Zakona o urejanju prostora (Uradni list RS, št. 61/17, 199/21 – ZUreP-3 in 20/22 – odl. US) je Vlada Republike Slovenije na … seji dne … pod točko … sprejela naslednji  SKLEP:   1. Vlada Republike Slovenije je izdala Občini Ankaran soglasje za načrtovanje prostorskih ureditev lokalnega pomena v območju Državnega prostorskega načrta za celovito prostorsko ureditev pristanišča za mednarodni promet Kopru, na zemljiščih oziroma delih zemljišč s parc. št. 1358, 1356, 1357, 1212/4, 1212/3, 1215/1, 1215/2, 1217/1, 1217/2, 1218, 1237, 1236/1, 1236/2, 1219, 1220, 1221, 1222, 1223, 1224/1, 1226, 1227 in 1228, vsa v k. o. Oltra (2593). 2. Vlada Republike Slovenije je izdala Občini Ankaran soglasje za načrtovanje prostorskih ureditev lokalnega pomena v območju Državnega prostorskega načrta za celovito prostorsko ureditev pristanišča za mednarodni promet Kopru, na zemljiščih oziroma delih zemljišč s parc. št. 920/2 (na območju vodnega dovoljenja za akvatorij lokalnega pristanišča Sv. Katarina v obsegu 11 195 m2), 920/3 in 920/4, vsa v k. o. Ankaran (2594). 3. Občina Ankaran v postopku lokacijske preveritve vključi Ministrstvo za infrastrukturo kot nosilca urejanja prostora, da predloži mnenje o ustreznosti elaborata lokacijske preveritve (v nadaljnjem besedilu: elaborat). 4. Občina Ankaran po izvedbi lokacijske preveritve, s katero bo določila dopustno začasno rabo na zemljiščih iz prve točke tega sklepa, pošlje izvod Sklepa lokacijske preveritve in izvod elaborata Vladi Republike Slovenije.   **Prejmejo:**   1. Občina Ankaran (info@obcina-ankaran.si), Jadranska cesta 66, 6280 Ankaran; 2. Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja, 3. Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za letalski in pomorski promet; 4. Luka Koper d.d. (portkoper@luka-kp.si).   **V vednost:**   1. Ministrstvo za finance ([gp.mf@gov.si](mailto:gp.mf@gov.si)); 2. Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); 3. Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | | |
|  | | | | | | | |
| 3.a | Osebe, odgovorne za strokovno pripravo in usklajenost gradiva: | | | | | | |
| * mag. Andrej VIZJAK, minister, * Bojan PURG, državni sekretar, * Georgi BANGIEV, generalni direktor Direktorata za prostor, graditev in stanovanja, * Ana VIDMAR, vodja Sektorja za prostorsko načrtovanje, * mag. Renata GORJUP, višja svetovalka. | | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | | |
|  | | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | | |
|  | | | | | | | |
| 5. | Kratek povzetek gradiva: | | | | | | |
| Zakon o urejanju prostora (Uradni list RS, št. 199/21; v nadaljnjem besedilu: ZUreP-3), ki je stopil v veljavo 31. 12. 2021, v drugem odstavku 338. člena določa, da se Zakon o urejanju prostora (Uradni list RS, št. 61/17, 199/21 – ZUreP-3 in 20/22 – odl. US; v nadaljnjem besedilu: ZUreP-2) uporablja do začetka uporabe ZUreP-3, tj. do 1. 6. 2022.  Na podlagi določb 82. člena ZUreP-2 lahko občina načrtuje prostorske ureditve lokalnega pomena na območjih državnih prostorskih načrtov (v nadaljnjem besedilu: DPN), uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem. O soglasju za tovrstno načrtovanje oziroma zavrnitvi soglasja odloča Vlada Republike Slovenije na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji namen načrtovanja.    Občina Ankaran želi na delu območja Državnega prostorskega načrta za celovito prostorsko ureditev pristanišča za mednarodni promet v Kopru (Območje vodnih športov in komunalni privezi Sv. Katarina - obm. X), ki je opredeljeno in se načrtuje kot eno izmed robnih območij v kontaktnem prostoru pristanišča, načrtovati prostorske ureditve lokalnega pomena za začasno rabo, ki obsegajo začasne ureditve in objekte za potrebe športno-rekreacijskih dejavnosti in komunalnih privezov ter spremljajoče gospodarske javne infrastrukture na notranjem ureditvenem območju X.  Občina Ankaran je z Občinskim prostorskim načrtom Občine Ankaran (Uradni list RS, št. 161/20) postavila strateška programska izhodišča za celovito načrtovanje in urejanje tega območja in njegovo reurbanizacijo. Občina Ankaran ima namen v prihodnje pristopiti k načrtovanju celovite ureditvene zasnove območja, predmetna investicijska namera pa pomeni le začasne ureditve za potrebe izvajanja sedanjih rab in dejavnosti ter izboljšanja oziroma nujnega vzdrževanja in sanacije obstoječih ureditev. Predvidena je priprava javnega natečaja in izdelava občinskega podrobnega prostorskega načrta.  ZUreP-2 v 82. členu določa pogoje za načrtovanje prostorskih ureditev lokalnega pomena na območjih DPN, za namene dopustitve začasne rabe v območju državnih prostorskih načrtov pa s 130. členom omogoča izpeljavo postopka lokacijske preveritve, h kateremu bo pristopila Občina Ankaran. | | | | | | | |
| 6. | Presoja posledic: | | | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | | NE | | |
| b) | na usklajenost slovenskega pravnega reda s pravnim redom Evropske unije | | | | NE | | |
| c) | administrativne posledice | | | | NE | | |
| č) | na gospodarstvo, posebej na mala in srednja podjetja ter konkurenčnost podjetij | | | | NE | | |
| d) | na okolje, kar vključuje tudi prostorske in varstvene vidike | | | | NE | | |
| e) | na socialno področje | | | | NE | | |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | | NE | | |
| 7.a | **Predstavitve ocene finančnih posledic, višjih od 40 000 EUR:** | | | | | | |
|  | | | | | | | |
| 7.b | **Predstavitev ocene finančnih posledic, nižjih od 40 000 EUR:** | | | | | | |
| Sprejem Sklepa nima nobenih finančnih posledic. | | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | |
| 9. | **Predstavitev sodelovanja javnosti:** | | | | | | |
| Gradivo je bilo predhodno objavljeno na spletni strani predlagatelja | | | | | | NE | |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa Vlada RS občini dovoljuje načrtovanje v območju, ki se ureja z državnim prostorskim aktom. | | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | DA | | |
| 11. | Gradivo je uvrščeno v delovni program vlade: | | | | NE | | |
| **mag. Andrej VIZJAK**  **M I N I S T E R** | | | | | | | | | |

**Priloge:**

* JEDRO GRADIVA 1: Obrazložitev;
* PRILOGA 1: prikaz območja vodnega dovoljenja za akvatorij lokalnega pristanišča Sv. Katarina na parceli 920/2, k. o. Ankaran (št. 35534-2/2010 v obsegu 11 195 m2)

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Ankaran za načrtovanje v območju državnega prostorskega načrta**

Zakon o urejanju prostora (Uradni list RS, št. 199/21; v nadaljnjem besedilu: ZUreP-3), ki je stopil v veljavo 31. 12. 2021, v drugem odstavku 338. člena določa, da se Zakon o urejanju prostora (Uradni list RS, št. 61/17, 199/21 – ZUreP-3 in 20/22 – odl. US; v nadaljnjem besedilu: ZUreP-2) uporablja do začetka uporabe ZUreP-3, tj. do 1. 6. 2022.

ZUreP-2 v tretjem členu določa, da se prostorsko načrtovanje udejanja z izdelavo in pripravo prostorskih aktov, z združenim postopkom načrtovanja in dovoljevanja ter z izvajanjem lokacijskih preveritev.

ZUreP-2 v prvem odstavku 82. člena določa, da lahko občina načrtuje prostorske ureditve lokalnega pomena na območjih državnega prostorskega načrta (v nadaljnjem besedilu: DPN), uredbe o najustreznejši varianti in uredbe o varovanem območju, če s tem soglaša Vlada Republike Slovenije (v nadaljnjem besedilu: vlada) in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem.

ZUreP-2 v tretjem in četrtem odstavku 266. člena določa, da ostanejo po uveljavitvi ZUreP-2 v veljavi med drugim tudi  državni prostorski načrti, sprejeti na podlagi ZUPUDPP. Po začetku uporabe ZUreP-2 se tovrstni prostorski akti štejejo za državne prostorske načrte po ZUreP-2.

Tretji odstavek 82. člena ZUreP-2 določa, da vlada preveri skladnost izvedbe predlagane prostorske ureditve lokalnega pomena s prostorskimi ureditvami, ki so predmet DPN, uredbe o najustreznejši varianti ali uredbe o varovanem območju, in v 90 dneh s sklepom izda soglasje ali pobudo zavrne.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE ZA NAČRTOVANJE V OBMOČJU DRŽAVNEGA PROSTORSKEGA NAČRTA**

**1. Postopek**

Občina Ankaran (v nadaljnjem besedilu: občina) je z dopisom št. 3504-0001/2021/11 z dne 1. 10. 2021 na vlado posredovala pobudo za izdajo soglasja za načrtovanje začasnih prostorskih ureditev in posegov lokalnega pomena na območju državnega prostorskega načrta za celovito prostorsko ureditev pristanišča za mednarodni promet v Kopru.

Ministrstvo za okolje in prostor (v nadaljnjem besedilu: ministrstvo) je s strani Generalnega sekretariata Vlade Republike Slovenije dne 5. 10. 2021 (št. dokumenta 35000-19/2021/2 z dne 5. 10. 2021) prejelo pobudo v nadaljnje reševanje.

Ustrezne dopolnitve in s tem popolnost pobude je občina zagotovila dne 22. 4. 2022.

**2. Ugotovitve**

Občina je z Občinskim prostorskim načrtom Občine Ankaran (Uradni list RS, št. 161/20) postavila strateška programska izhodišča za celovito načrtovanje in urejanje tega robnega območja v kontaktnem prostoru pristanišča in njegovo reurbanizacijo, kar predvideva s pripravo javnega natečaja in izdelavo občinskega podrobnega prostorskega načrta. Do realizacije dolgoročnih programov in trajnih ureditev pa želi občina s ciljem racionalne rabe prostora za izboljšanje in dopolnitev obstoječega stanja izvesti posamezne začasne ureditve.

Občina želi na delu območja državnega prostorskega načrta za celovito prostorsko ureditev pristanišča za mednarodni promet v Kopru (Območje vodnih športov in komunalni privezi Sv. Katarina - obm. X), ki predstavlja pretežni del obstoječega športno-rekreacijskega parka (ŠRP) na Sveti Katarini v Ankaranu in je opredeljeno kot eno izmed robnih območij v kontaktnem prostoru pristanišča, načrtovati začasne prostorske ureditve lokalnega pomena. Te obsegajo začasne ureditve in objekte za potrebe športno-rekreacijskih dejavnosti in komunalnih privezov ter spremljajoče gospodarske javne infrastrukture na notranjem ureditvenem območju X - Območje vodnih športov in komunalni privezi Sv. Katarina, s skupnim obsegom okoli 7 ha zemljišč.

Območje načrtovanja občine posega na površine, ki se urejajo na podlagi določil veljavne Uredbe o  državnem prostorskem načrtu za celovito prostorsko ureditev pristanišča za mednarodni promet v Kopru (Uradni list RS, št. [48/11](http://www.uradni-list.si/1/objava.jsp?sop=2011-01-2287); v nadaljnjem besedilu: DPN Luka Koper).

Z DPN Luka Koper je območje predmetne pobude namenjeno vodnim športom, komunalnim privezom in spremljajočim servisnim, gostinskim, trgovskim in začasnim (turističnim) nastanitvam. Na območju so načrtovani objekti, naprave in ureditve za delovanje območja, vključno z gospodarsko javno infrastrukturo, manipulativnimi površinami in parkirišči.

Območje načrtovanja občine je na parceli s parc. št. 920/2, k. o. Ankaran (2594) omejeno na območje vodnega dovoljenja za akvatorij lokalnega pristanišča Sv. Katarina (št. dovoljenja 35534-2/2010, v obsegu 11 195 m2). Območje vodnega dovoljenja je prikazano v prilogi 1 tega gradiva.

**2.1. Utemeljitev potrebe po poseganju v območje državnega prostorskega načrta in opis načrtovanih prostorskih ureditev iz pristojnosti občine**

Občina lahko na podlagi določil 130. člena ZUreP-2 z izvedbo lokacijske preveritve določi prostorske izvedbene pogoje za začasno rabo prostora tudi v območju državnih prostorskih načrtov.

Predvideni začasni posegi in ureditve, ki so predmet pobude občine, so pomembni za dobrobit lokalne skupnosti, po svojih namenih in ciljih so v najširšem javnem interesu racionalne rabe prostora in izboljšanja stanja okolja in so skladni z načrtovalskimi izhodišči širšega kontaktnega prostora Luke Koper.

Občina namerava v prihodnje pristopiti k načrtovanju celovite ureditvene zasnove območja, z izvedbo javnega natečaja in pripravo občinskega podrobnega prostorskega načrta, v skladu z določili DPN Luka Koper.

**2.2. Predhodna usklajenost načrtovanja prostorskih ureditev lokalnega pomena z investitorjem oziroma upravljavcem prostorskih ureditev državnega pomena**

Občina je k strokovnim izhodiščem k pobudi za načrtovanje začasnih prostorskih ureditev lokalnega pomena na območju vodnih športov in komunalnih privezov Sv. Katarina (obm. X) pridobila predhodno mnenje investitorja DPN, Luke Koper d.d. (dopis št. UPR-114/2021 z dne 28. 9. 2021 in dopis št. UPR-15/2022 z dne 25. 1. 2022), v skladu z drugim odstavkom 82. člena ZUreP-2.

V omenjenih dopisih Luka Koper d.d. navaja, da mora občina pri pripravi strokovnih podlag in ostale dokumentacije upoštevati vsa določila iz uredbe o DPN Luka Koper in da se zaradi načrtovanih začasnih ureditev iz pobude občine ne smejo poslabšati kumulativni vplivi na okolje, glede na predvideno izvedbo načrtovanih ureditev na območju koprskega pristanišča.

**3. Obrazložitev sklepa**

Ministrstvo je preverilo možnost izvedbe in uporabe prostorskih ureditev, ki so določene z DPN, upoštevajoč pobudo občine. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada v skladu s tretjim odstavkom 82. člena ZUreP-2 ugotavlja, da so predlagane začasne prostorske ureditve lokalnega pomena v skladu z DPN za celovito prostorsko ureditev pristanišča za mednarodni promet v Kopru in s tem izpolnjeni pogoji za izdajo soglasja k pobudi občine.

PRILOGA 1: prikaz območja vodnega dovoljenja (modra šrafura) za akvatorij lokalnega pristanišča Sv. Katarina na parceli 920/2, k. o. Ankaran (št. 35534-2/2010 v obsegu 11 195 m2)

